Шул йылдарҙағы репертуарҙа башлыса тормошсан , изге рухлы героик- романтик сюжеттар өҫтөнлөк итә , күберәк әкиәттәр — Т.Ғ.Миңнуллиндың “ Аҡбай ниңә күңелһеҙ ? ” , Ж.Жиродуның “ Ундина ” , Е.Л.Шварц- тың “ Ҡар батшабикәһе ” ( “ Снежная королева ” ) , К.Гоцциның “ Өс әфлисунға һөйөү ” ( “ Любовь к трём апельсинам ” ) ; комедиялар — Лопе де Веганың “ Иҫәркәй ” ( “ Дурочка ” ) , Ш.Р.Рәхмәтуллиндың “ Уйындан — уймаҡ ” , Г.Ш.Ҡәйүмовтың “ Һинд ҡыҙы ” , Г.Клейстың “ Ватылған көршәк ” ( “ Разбитый кувшин ” ) , шулай уҡ Бүләковтың “ Ҡәһәр һуҡҡан мөхәббәт ” трагедияһы ; Д.Стейнбектың “ Сысҡандар һәм кешеләр тураһында ” ( “ О мышах и людях ” ) повесы буйынса А.А.Федеряевтың “ Ҡуянды үлтереү ” ( “ Убить кролика ” ) драмаһы һ.б. ҡуйыла .